Document ID: 32000D0761

Rozhodnutie Komisie
zo 16. novembra 2000,
ktorým sa definujú špecifikácie projektov spoločného záujmu v oblasti transeurópskych energetických sietí určené rozhodnutím Európskeho parlamentu a Rady č. 1254/96/ES
(oznámené dokumentom číslo C(2000) 2683)
(Text s významom pre EHP)
(2000/761/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Európskeho parlamentu a Rady č. 1254/96/ES z 5. júna 1996, ktorým sa stanovuje súbor usmernení pre transeurópske energetické siete [1], naposledy zmenené a doplnené rozhodnutím č. 1741/1999/ES [2], a najmä v jeho článku 6 ods. 4,
keďže:
(1) projekty spoločného záujmu určené v rozhodnutí č. 1254/96/ES, treba špecifikovať s uvedením ich miesta a, v prípade potreby, aj hlavných charakteristík;
(2) Komisia rozhodnutím č. 97/548/ES [3] definovala špecifikácie projektov spoločného záujmu, identifikované rozhodnutím č. 1254/96/ES;
(3) boli vyvinuté projekty spoločného záujmu a nové projekty spoločného záujmu boli zavedené zmenami a doplnkami rozhodnutia č. 1254/96/ES, treba tieto špecifikácie primerane prispôsobiť. Preto je účelné nahradiť rozhodnutie č. 97/548/ES;
(4) opatrenia, zavedené týmto rozhodnutím, sú v súlade so stanoviskom výboru, založeného článkom 9 rozhodnutia č. 1254/96/ES,
PRIJALA TOTO ROZHODNUTIE:
Článok 1
Špecifikácia projektov spoločného záujmu určených rozhodnutím č. 1254/96/ES bude taká, ako je to uvedené v prílohe k tomuto rozhodnutiu.
Článok 2
Rozhodnutie č. 97/548/ES sa týmto zrušuje.
Článok 3
Toto rozhodnutie je adresované členským štátom.
V Bruseli 16. novembra 2000

Labels: 3
15
14
20